als_Latn dik_Latn tur_Latn
Tmerri në Tiranë: Hyni brenda bodrumit ku falsifikohen ushqimetPostuar më: 01 March 2017 11:19
Është e tmerrshme dhe e frikshme kur shikon pamjet e këtij bodrumi ku prodhoheshin artikuj të ndryshëm ushqimorë dhe me ambalazhim të falsifikuar që hidhen në treg.
Të mendosh më pas se ato i vendosim në tryezat tona për t’u konsumuar.
Shumë herë themi se nuk dimë çfarë hamë!!
Këto pamje përforcojnë më së miri këtë shprehje.
Babë e bir kishin improvizuar një bobrum në një nga apartamentet pranë Brrylit në Tiranë dhe atje prodhonin artikuj të ndryshme ushqimorë, si vaj ulliri apo salcë, të cilët i etiketonin me ambalazhim të falsifikuar./ORA
NJOFTIMI
Specialistët e Krimit Ekonomik Financiar, në Drejtorinë Vendore të Policisë Tiranë, kanë finalizuar operacionin “Kimisti”, në kuadër të të cilit kanë arritur të dokumentojnë veprimtarinë e prodhimit në mënyrë të kundraligjshme të disa produkteve ushqimore si dhe arrestimin në flagrancë të shtetasve:
– F.G., 55 vjeç, banues në Tiranë
– A.G., 21 vjeç, banues në Tiranë.
Shtetasit e lartëpërmendur, kishin modifikuar ambientet e një bodrumi për prodhimin e artikujve të ndryshme ushqimore, duke përdorur ambalazhime të përdorura si dhe duke falsifikuar etiketa të firmave të ndryshme të prodhimeve vendase.
Si rezultat i këtij operacioni, janë sekuestruar në cilësinë e provës materiale:
1. Një automjet tip Volkswagen.
2. 270 shishe plastike 1.5 kg me mbishkrimin Vaj sallate Himara dhe vaj ulliri Himara
3. 150 l vaj ulliri i hapur pa etikete.
4. Arome vaj ulliri 40 kg.
5. 700 shishe qelqi të mbushura me salcë domatesh me mbishkrimin Fagero.
6. Një thes 20 kg i hapur i mbushur me lëndë Sode Kaustike
7. 90 kg me lëndë kimike (përdoret për prodhimin e pijeve alkoolike),
8. 3 shishe qelqi 1 l me lëndë Acid Nitrik
9.Sapuna me ngjyrë 700 copë
10. Një bidon 1l alkool Izopropilik
11. Etiketa Stampa me mbishkrimin Fagero Leng Domate Passata
12. Etiketa Stampa me mbishkrimin Fagero salc Domate me ereza
13. Etiketa stampa Vaj sallate Himara, Vaj ulliri Himara dhe
14.Etiketa stampa Vaj ulliri Himara si dhe etiketa vaj extra vergine
15.Pajisje që shërbenin për prodhime të ndryshme.
Materialet proceduriale iu kaluan Prokurorisë pranë Gjykatës së Shkallës së Parë Tiranë, për veprat penale të “Prodhimi i kundërligjshëm i artikujve dhe mallrave industrialë dhe ushqimorë”, “Fshehja e të ardhurave” dhe “Falsifikimi i vulave, stampave ose formularëve”, parashikuar nga Nenet 288/a, 180 dhe 190 të Kodit Penal.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kea_Latn fur_Latn als_Latn als_Latn als_Latn lmo_Latn als_Latn mlt_Latn ita_Latn als_Latn als_Latn als_Latn als_Latn als_Latn